Hoof van nasionale lotery neem vrywillige verlof | Maroela Media
Hoof van nasionale lotery neem vrywillige verlof
Philemon Letwaba, bedryfshoof van die nasionale loterykommissie.
Die bedryfshoof van die nasionale loterykommissie (NLC) is glo op verlof geplaas. "Die DA het van 'n betroubare bron verneem dat Philemon Letwaba vrywillig verlof geneem het met inwerkingtreding vanaf 1 Maart," sê Dean Macpherson, DA-skaduminister van handel, nywerheid en ekonomiese ontwikkeling.
Die nuusblad GroundUp het in Januarie berig dat Rebottle Malomane, Letwaba se vrou, glo finansiering van R4,8 miljoen in 2017 ontvang het. 'n Ondersoek het gewys Zibsimazi, Malomane se organisasie sonder winsbejag, het die geld ontvang sonder om enigiets daarvoor te wys.
"Tot dusver het Ibrahim Patel, minister van handel en nywerheid, stilgebly terwyl aantyging ná aantyging van korrupsie deur GroundUp en die joernalis Raymond Joseph onthul is," sê Macpherson.
Joseph is die afgelope weke gedreig met regstappe en strafregtelike klagte weens die onthulling van dié beweerde onderduimshede. Selfs die Suid-Afrikaanse Nasionale Redakteursforum (Sanef) het sy kommer uitgespreek oor hierdie dreigemente.
Macpherson sê Letwaba se vrywillige verlof is 'n stap in die regte rigting, maar die minister moet nou sy "hande vuil maak" en die NLC se raad pak. "Die minister behoort die raad af te dank en die NLC onder administrasie te plaas weens hul onvermoë om op te tree teen die bedryfshoof."
Zuma nie te 'siek' vir staatsrede
Sien – dis hoekom ek se hulle is soos n VIRUS – in elke gaaitjie en draaitjie is hulle – HOOP ONBETAALDE VERLOF.
Is daar iewers nog n eerlike mens?
Hoop hulle ondersoek dan nou die meisie wat R114 miljoen gewen het dalk is sy n familielid van die 2.
Puntjie van die ysberg .
Vrywillig op verlof, seker met betaling! Dank af, maar vat eers al die geld terug. Lyk my die lot probeer kyk wie kan die skelmste wees!